Държавен вестник, бр. 92, 2025 г., стр. 181

БРОЙ  92	
Д Ъ Р Ж А В Е Н  В Е С Т Н И К 	
СТР.  181  
3. информира за извършената проверка със 
съобщение сектор „Регионален координацио­
нен център“ при съответната РДГП с копие 
до всички ГКПП на морска/речна граница.
(2) Изходящата гранична проверка се из­
вършва на борда на плавателния съд и включва 
идентификация на екипажа и пътниците, както 
и проверка на данните от списъка на екипажа 
и пътниците в АИС ГК. Информацията за 
завършената гранична проверка се предава 
на оперативния дежурен на ГПУ.
Чл. 72. (1) Плавателни съдове за развлече­
ние, които идват или отпътуват от пристанище, 
разположено в държава членка, не подлежат 
на гранични проверки и могат да влизат в 
пристанище, което не е ГКПП.
(2) В зависимост от оценката на рисковете, 
свързани с нелегалната имиграция и нацио­
налната сигурност, и по-специално, когато 
в непосредствена близост до територията на 
съответната държава членка се намира брегова 
зона на трета страна, се извършват проверки 
на лицата и/или физическо претърсване на 
плавателния съд за развлечение.
Чл. 73. (1) Граничната проверка на рибо­
ловен кораб, извършващ рейс за повече от 
36 часа, включва:
1. на база на предварителната информация 
по представените от капитана на риболовния 
кораб екипажни списъци преди отплаването 
началникът на смяна/командирът на отде­
ление или ръководещият смяната служител 
извършва полицейска оценка на рисковете, 
свързани с международната и националната 
сигурност, нелегалната миграция, заплаха за 
общественото здраве, като определя обхвата 
на граничната проверка по чл. 65, извършвана 
на борда на риболовния кораб;
2. граничната проверка приключва с поста­
вянето на граничен печат на двата екипажни 
списъка и връщането на единия на капитана.
(2) На екипажа на риболовния кораб се 
извършват систематични гранични проверки.
(3) В рамките на проверката на борда на 
риболовния кораб при констатирани несъот­
ветствия с данните от предварително предоста­
вените списъци се извършва допълнителна 
проверка в автоматизираните информационни 
фондове.
(4) Информацията се предава на оператив­
ния дежурен на ГПУ.
Чл. 74. (1) Гранична проверка не се из­
вършва на екипажите на кораби за крайбре­
жен риболов, които се завръщат всеки ден 
или в рамките на 36 часа в пристанището 
по регистрация и които не са посещавали 
пристанище на трета страна.
(2) В случаите по ал. 1 гранични проверки 
на лица и физическа проверка на корабите 
могат да се извършат в зависимост от оценката 
на рисковете за нелегална миграция.
Чл. 75. (1) Граничната проверка на фери­
ботен кораб включва:
1. гранична проверка на екипажа по реда 
на чл. 67;
2. гранични проверки на превозваните 
лица и пътни превозни средства.
(2) Извършването на гранична проверка 
на лицата и превозните средства се извършва 
на обособени за целта работни места и при 
възможност се разделя пътникопотокът.
Чл. 76. (1) Проверки се извършват на 
пътници и превозни средства на редовни 
фериботни превози, включващи пристанища, 
разположени в трети страни, както следва:
1. проверки на пътници пешеходци се из­
вършват индивидуално;
2. проверки на пътници в леки автомобили 
се извършват, докато са в автомобила;
3. проверки на пътници, ползващи редовни 
фериботни превози, които пътуват с автобус, 
се извършват индивидуално като на пътници 
пешеходци и същите трябва да слязат от ав­
тобуса за извършване на проверките;
4. проверки на шофьори на товарни ав­
томобили и всички придружаващи лица се 
извършват, докато лицата са в автомобила;
5. за разкриване на нелегални имигранти се 
извършват произволни физически проверки на 
превозните средства, използвани от пътниците, 
и където е приложимо, на товарите и други 
стоки, натоварени в превозните средства;
6. ако в съответствие с Директива 98/41/
ЕО на Съвета трябва да бъде изготвен спи­
сък на лицата на кораба, до 30 минути след 
заминаването от пристанище на трета страна 
капитанът на кораба изпраща копие от този 
списък на компетентния орган на приста­
нището на пристигане на територията на 
държавите членки.
(2) Когато на борда на ферибот, пристигащ 
от трета страна с повече от едно междинно 
спиране на територията на държавите член­
ки, се качват пътници само за останалата 
отсечка в рамките на тази територия, тези 
пътници подлежат на проверка при излизане 
на пристанището на заминаване и на проверка 
при влизане на пристанището на пристигане. 
Проверките на лицата, които по време на меж­
динните спирания вече са били на ферибота 
и не са се качили на него на територията на 
държавите членки, се извършват на приста­
нището на пристигане. Когато страната на 
местоназначение е трета страна, се прилага 
обратната процедура.
Чл. 77. (1) Капитанът на кораба или ко­
рабният агент, поел обслужването на кораба, 
уведомява незабавно по реда на чл. 66, ал. 1 
полицейските органи на ГКПП за проме­
ните, настъпили в състава на екипажа и на 
пътниците, и своевременно за отпътуването